હાલમાં જ ઐશ્વર્યા અમેરિકાથી પરત ફરી હતી. એરપોર્ટ પર એશે દીકરી આરાધ્યાનો હાથ પકડીને રાખ્યો હતો. જેને લઈને સોશ્યિલ મીડિયા યુઝર્સે એશને ઓવર પ્રોટેક્ટિંગ મધર કહી દીધી હતી. એક યુઝરે કહ્યું હતું, ''ઐશ્વર્યાએ પોતાની દીકરીને સામાન્ય બાળકની જેમ છોડી દેવી જોઈએ.'' તો અન્ય યુઝરે આરાધ્યાની તુલના તૈમુર સાથે કરી હતી અને કહ્યું હતું, ''મને નથી લાગતું કે આરાધ્યા નોર્મલ ચાઈલ્ડ છે. તે હંમેશા ડરેલી રહેતી હોય છે. આરાધ્યા કરતાં તો તૈમુર વધુ કોન્ફિડન્ટ છે.'' અન્ય એક કમેન્ટ કરી હતી, ''મને લાગે છે કે આરાધ્યાએ થોડું ખાવું પણ જોઈએ. મને ખ્યાલ છે કે ઐશ્વર્યા તેને શું ખવડાવે છે.'' આટલું જ નહીં અન્ય એક યુઝરે એમ કહ્યું હતું, ''ઐશ્વર્યા દીકરીનો આત્મવિશ્વાસ ઓછો કરી રહી છે.''